open-index/open-wikipedia-markdown huggingface dataset:
Chrám svätého Jána Krstiteľa (Bracigovo)

**Chrám svätého Jána Krstiteľa** () je pravoslávny chrám z obdobia bulharského národného obrodenia nachádzajúci sa v starej časti mesta Bracigovo v Pazardžickej oblasti v južnom Bulharsku. Zvonica chrámu je najvyššia zvonica nachádzajúca sa na Balkánskom polostrove.

## Charakteristika a dejiny
Výstavba chrámu sa začala v roku 1832 a bola dokončená v priebehu roku 1833. Prebiehala pod vedením jedného z najlepších bracigovských majstrov Atanasa Gărneta. Neskôr prebehla prestavba pri ktorej boli rozšírené okná, uzavretá bola jedna a zvýšená druhá kupola.

Výstavba zvonice prebiehala v rokoch 1884 – 1886 pod vedením majstra Ivana Dragova. Je postavená v bulharskom obrodeneckom štýle, no niektoré  okrasné prvky sú prebraté zo západoeurópskych a ruských slohov 19. storočia. Zvonica mala byť podľa plánov nižšia a o zmene výšky rozhodol Ivan Dragov v priebehu výstavby. Zvonica je štvorposchodová, pričom prvé dve poschodia sú z kamenných blokov a ďalšie dve z tehál. Zvonica je vysoká 28,61 metra, čo z nej robí najvyššiu zvonicu na Balkánskom polostrove. Jednotlivé poschodia sú výškou postavené v pomere 3:2:2:1 a pomer prvých dvoch poschodí k druhým dvom je 3:2. Na zvonici sa nachádzajú hodiny a vnútri zvonice dva zvony.

## Galéria

SvetiJoanPredtecha002.jpg|Severná stena s kupolou
SvetiJoanPredtecha0011.jpg|Severná stena chrámu
SvetiJoanPredtecha004.jpg|Zvonica – pohľad z chrámovej záhrady
SvetiJoanPredtecha007.jpg|Detail západnej fasády
SvetiJoanPredtecha008.jpg|Pohľad z juhovýchodu
SvetiJoanPredtecha009.jpg|Detail východnej steny – v pozadí zvonica
SvetiJoanPredtecha015.jpg|Pohľad na chrámový komplex zo severozápadu
SvetiJoanPredtecha012.jpg|Pohľad na východnú stenu chrámu
SvetiJoanPredtecha016.jpg|Zvonica – pohľad z ulice mimo chrámového areálu
SvJoanPredtecha001.jpg|Celkový pohľad zo západu


## Referencie

Kategória:Pravoslávne chrámy v Bulharsku
Kategória:Kostoly z obdobia bulharského národného obrodenia
Kategória:Kultúrne pamiatky v Bulharsku
Kategória:Stavby v Bracigove
Kategória:Kostoly zasvätené svätému Jánovi Krstiteľovi
Kategória:Architektúra z 1833
Panerotizmus

**Panerotizmus** (z gr. *pan-* – všetko + erotizmus) je názor, zdôrazňujúci vo všetkom dominanciu erotiky. Uplatňuje sa napr. v literárnej tvorbe.

## Referencie

Kategória:Filozofia
Petit Press

**Petit Press** je významné slovenské vydavateľstvo multimediálnych produktov a služieb (mediálny dom). Petit Press je akciová spoločnosť.

Petit Press vydáva tlačené periodiká v slovenskom, maďarskom a anglickom jazyku. Patria mu denníky *[[SME]]*, *[[Korzár (denník)|Korzár]]*, regionálne týždenníky *MY*, magazíny *[[Tv svet]]*, *[[Profit]]*, *[[Doma v záhrade]]*, *[[Magazín zdravia]]* a *O knihách*, týždenník *[[The Slovak Spectator]]*, sieť bezplatných novín *[[ECHO]]*. Vydáva mesačníky *[[Historická revue]]*, *Index*, *[[Lišiak (časopis)|Lišiak]]*, *Sme ženy*, týždenník *TV Oko/Tv svet* a dvojmesačník *Ona vie*. V roku 2017 predali denník *[[Új Szó]]* a týždenník *[[Vasárnap]]* vydavateľstvu News and Media Holding.

Prevádzkuje sieť webových stránok združených pod doménou sme.sk. Do knižného biznisu vstúpilo v roku 2004 edíciou Svetová knižnica SME – 20. storočie.

Zamestnáva viac ako 600 ľudí a okrem vydavateľských aktivít prevádzkuje aj distribučnú sieť a dve tlačiarne v Bratislave a Košiciach.

Podcasty SME sú z hľadiska počtu prehratí najpočúvanejšie na Slovensku. Celkovo majú podcasty SME mesačne 2,3 milióna prehratí. Medzi najznámejšie patria: *Dobré ráno*, *Piatoček*, *Rozhovory ZKH*, *Aréna*, *Klik*, *Dejiny*, *Vizita* a mnohé ďalšie. Petit Press je najväčším spoločníkom v spoločnosti Zapo, ktorá dosahuje v roku 2025 1,5 milióna prehratí podcastov mesačne.

Petit Press vznikol až v roku 2000. Významné postavenie v ňom má Prvá slovenská investičná skupina a.s., ktorá zakladala denník SME spolu s Karolom Ježíkom, Alexejom Fulmekom (CEO Petit Press) a ďalšími 50 redaktormi. Investičná skupina Penta získala vo vydavateľstve Petit Press, a.s. menšinový 45-percentný podiel v októbri 2014. V júni 2016 Protimonopolný úrad transakciu odsúhlasil. Koncom roka 2017 sa podiel Penty zmenšil na 40% po tom, čo Penta predala päťpercentný podiel na základnom imaní väčšinovému majiteľovi Prvá slovenská investičná skupina a.s. (a zároveň získala *Új Szó* a *Vasárnap*).

V roku 2021 kúpil 34-percentný podiel od Penty Media Development Investment Fund (MDIF), New York (predtým MDLF). Jedným z podporovateľov tohto fondu je aj Open Society Foundations Georgea Sorosa. Záujmy MDIF zastupuje ako členka dozornej rady dlhoročná COO MDIF Marie Němcová.

## Referencie

## Externé odkazy
* Petit Press – oficiálny web
* Články, týkajúce sa vydavateľstva Petit Press na portáli *O médiách*


Kategória:Vydavateľstvá na Slovensku
Kategória:Podniky založené v 2000
Majstrovstvá Južnej Ázie v basketbale mužov 2017

**Majstrovstvá Južnej Ázie v basketbale mužov 2017** bol v poradí 6. turnaj majstrovstiev Južnej Ázie v basketbale mužov, ktoré organizuje Juhoázijská basketbalová asociácia (SABA). Konal sa v Male, na Maldivách v dňoch od 19.23. mája 2017, za účasti 5 tímov. Maldivy hostili prvýkrát v histórii medzinárodný basketbalový turnaj. Zápasy sa odohrali v aréne *Maldives Centre For Social Education Youth Center*. Turnaj pozostával iba z jednej päťčlennej skupiny, v ktorej sa stretol každý s každým.  získala pri svojej piatej účasti piatykrát titul, keď zvíťazila vo všetkých zápasoch skupiny.

Tieto majstrovstvá zároveň slúžili ako kvalifikácia juhoázijských družstiev na Majstrovstvá Ázie 2017, ktoré organizoval Libanon. Kvalifikovalo sa na ne iba víťazné družstvo.

## Účastníci

## Výsledky

## Konečné poradie

## Referencie

## Externé odkazy
* Oficiálna stránka Maldivskej basketbalovej asociácie  

## Zdroj
* Majstrovstvá Južnej Ázie 2017 na stránke ekalavyas.com  
* [Majstrovstvá Južnej Ázie 2017 na stránke xscores.com](http://www.xscores.com/basketball/tables/asia_(fiba)/south_asia_championship/2016-2017/c/4/58555/42880/am/lcol) 

Kategória:Basketbal v 2017
Kategória:Majstrovstvá Južnej Ázie v basketbale
Basketbal
Kategória:2017 na Maldivách
Dolinka nad Vareškovým plesom

**Dolinka nad Vareškovým plesom**, alebo **Kotol pod Slavkovským sedlom** () je dolinka medzi severovýchodnými ramenami Slavkovskej kopy a Východnej slavkovskej veže, pod Slavkovským sedlom. Je malým odvetvím Vareškovej kotlinky vo Vysokých Tatrách. Susedí s Veľkou Studenou dolinou.

## Názov
Meno dostala od Vareškového plesa, ktoré dostalo názov podľa liečivej byliny lyžičníka (*Cochlearia officinalis* L.), ktorú v okolí hľadali bylinkári z blízkych obcí.

## Turistika
Dolinka nie je pre turistov prístupná.

## Referencie

## Externé odkazy
*Poloha na turistickej mape

Kategória:Doliny Vysokých Tatier
Národná čitáreň Vasila Petleškova

**Národná čitáreň Vasila Petleškova** () je viacúčelová budova, postavená v polovici 20. storočia, nachádzajúca sa v centrálnej časti mesta Bracigovo v Pazardžickej oblasti v južnom Bulharsku. Má štatút kultúrnej pamiatky.

## Charakteristika
Prvá národná čitáreň (fungovala ako obdoba kultúrneho domu) bola otvorená bracigovským revolucionárom Vasilom Petleškovom 25. decembra 1874 v budove tzv. Petleškovej maazy postavenej v roku 1872 pod menom „Trendafil“. Budova slúžila aj ako miesto, kde sa stretával miestny revolučný výbor a počas Aprílového povstania bola dokonca premenená na sklad jedla a zbraní.

Meno čitárne sa v priebehu prvých 23 rokov existencie veľakrát menilo a v roku 1897 sa ustálilo na nasledujúcich 54 rokov na názve „Budilnik“. Naposledy bolo premenované v roku 1951 pri príležitosti 75. výročia Aprílového povstania a to po vodcovi povstania v Bracigove a zakladateľovi prvej čitárne v meste, revolucionárovi Vasilovi Petleškovi.

V roku 1954 sa začala výstavba novej emblematickej budovy pre potreby čitárne a kultúrneho domu a nová budova bola slávnostne otvorená 31. decembra 1956. Výstavba bola darom bulharskej vlády ako poďakovanie obyvateľom Bracigova za ich statočnosť a obete v priebehu viacerých historických epoch a udalostí a z tohto dôvodu čitáreň funguje aj ako pamätník. Budova je zvnútra bohato zdobená stenomaľbami a mozaikami, jej najväčšia (divadelná) sieň má kapacitu 404 miest a celá stavba dosahuje rozlohy až 1700 m².

V súčasnosti budova funguje ako čitáreň, knižnica, kultúrny dom, divadlo, poriadajú sa tu spoločenské akcie a časť budovy funguje ako bracigovská umelecká galéria.

## Galéria

PetleshkovaMaaza001.jpg|Petleškova maaza - v tejto budove sídlila prvá Národná čitáreň „Trendafil“
NC VasilPetleskov002.jpg|Celkový pohľad na súčasnú budovu a priestor pred ňou z juhovýchodu


## Referencie

Kategória:Stavby v Bracigove
Kategória:Knižnice v Bulharsku
Kategória:Galérie v Bulharsku
Kategória:Kultúrne pamiatky v Bulharsku
Kategória:Architektúra z 1956
Kategória:Kultúrne inštitúcie v Bulharsku
Kănevov dom

**Kănevov dom** () je budova z obdobia bulharského národného obrodenia nachádzajúca sa v komplexe etnografického múzea v tesnej blízkosti Popovovho domu v starej časti mesta Bracigovo v Pazardžickej oblasti v južnom Bulharsku. Má štatút kultúrnej pamiatky.

## Charakteristika
Kănevov dom je budova z obdobia bulharského národného obrodenia postavená v priebehu 18. storočia. Reštaurovaná bola v roku 1986. Slúži ako mestské etnografické múzeum venujúce sa bývaniu, oblečeniu, remeslám, zvykom a obyčajom obyvateľov Bracigova a okolia.

Expozícia má niekoľko hlavných tém: „Poľnohospodárstvo“, „Drevospracovanie“ a „Remeslá“. Nachádza sa tu vystavené veľké množstvo pôvodných nástrojov, tradičných odevov regiónu a tiež materiálov spojených s miestnymi sviatkami a oslavami. Z hľadiska ubytovania je tu možné vidieť tri interiéry obydlí: bohatej rodiny, rodiny strednej triedy a chudobnej sedliackej rodiny.

## Galéria

KanevataKashta002.jpg|Západné krídlo budovy
KanevataKashta004.jpg|Terasa na prízemí budovy
KanevataKashta008.jpg|Pohľad zo západu
KanevataKashta006.jpg|Pohľad zo severovýchodu


## Referencie

Kategória:Stavby v Bracigove
Kategória:Múzeá v Bulharsku
Kategória:Domy v Bracigove
Kategória:Kultúrne pamiatky v Bulharsku
Popovov dom

**Popovov dom** () je budova z obdobia bulharského národného obrodenia nachádzajúca sa v komplexe etnografického múzea v tesnej blízkosti Kănevovho domu v starej časti mesta Bracigovo v Pazardžickej oblasti v južnom Bulharsku. Má štatút kultúrnej pamiatky.

## Charakteristika
Budova je postavená v roku 1847 bratmi Zafirom a Michailom Popovými, reštaurovaná bola v roku 1981. Nachádza sa tu etnografické múzeum s expozíciou venovanou bracigovskej architektonicko-staviteľskej škole v období bulharského národného obrodenia. Počiatky bracigovskej architektonicko-staviteľskej školy sa dajú umiestniť do obdobia 18. storočia po prisťahovaní 150 rodín presídlencov z kosturského regiónu egejského Macedónska.

Bracigovskí stavitelia boli skutočnými majstrami svojho remesla, stavali z kameňa a dreva a boli pozývaní do mnohých oblastí Bulharska. Medzi najvýznamnejšie stavby postavené bracigovskými majstrami patria napríklad: metropolitný chrám svätej Maríny v Plovdive, katedrála svätej Nedele v Sofii, chrám svätého Jána Krstiteľa v Bracigove, chrám svätého Mikuláša v Karlove, katolícka katedrála svätého Ľudovíta v Plovdive, a mnoho iných sakrálnych aj svetských budov (najmä škôl, iných verejných budov a nespočetne obytných domov) predovšetkým v Plovdive, Sofii, Karlove, Elchove, Pazardžiku, Bracigove a mnohých iných mestách.

V expozícii múzea sa nachádza mnoho dobových materiálov, dokumentácie (vrátane originálov staviteľského kódexu - zákonníku a dobového slovníku špecifických staviteľských výrazov bracigovských majstrov) a fotografií a sú tu zhotovené modely najvýznamnejších stavieb postavených bracigovskými majstrami.

## Galéria

PopoviKashti003.jpg|Celkový pohľad od vchodu do komplexu
PopoviKashti004.jpg|Celkový pohľad zo severnej časti dvora
PopoviKashti-dvor004.jpg|Vo dvore komplexu
PopoviKashti-dvor008.jpg|Pohľad do dvora z terasy
PopoviKushti002.jpg|Vstupná brána do komplexu
PopoviKushti-dvor002.jpg|Pohľad z terasy smerom k vstupnej bráne


## Referencie

Kategória:Stavby v Bracigove
Kategória:Múzeá v Bulharsku
Kategória:Domy v Bracigove
Kategória:Kultúrne pamiatky v Bulharsku
Kategória:Architektúra z 1847
Petleškovov dom

**Petleškovov dom** (); alebo tiež **Dom-múzeum „Petleškovov dom“** () je budova z obdobia bulharského národného obrodenia nachádzajúca sa v starej časti mesta Bracigovo v Pazardžickej oblasti v južnom Bulharsku. Má štatút kultúrnej pamiatky.

## Charakteristika
Budova bola postavená v priebehu 18. storočia rodičmi biologického otca bracigovského revolucionára Vasila Petleškova. Sám Petleškov sa v dome narodil 14. januára 1845. Biologický otec (Najden Velčev) mu zomrel, keď bol Petleškov ešte veľmi mladý a jeho matka sa neskôr znovu vydala za Angela Petleškova, ktorý si chlapca osvojil. Po dospetí a štúdiách sa Vasil Petleškov stal významným podporovateľom kultúrneho života v Bracigove a založil tu v roku 1874 aj prvú čitáreň/kultúrny dom „Trendafil“. V období Aprílového povstania sa stal jeho miestnym vodcom, neskôr bol dostihnutý a popravený.

Jeho rodný dom bol premenený na múzeum venované jeho osobe. Budova bola reštaurovaná v roku 1976.

## Galéria

PetleshkovaKashta002.jpg|Detail fasády
PetleshkovaKashta003.jpg|Pohľad z ulice Danaila Dimenova
PetleshkovaKashta004.jpg|Detail priestoru pri vstupe do dvora


## Referencie

Kategória:Stavby v Bracigove
Kategória:Múzeá v Bulharsku
Kategória:Domy v Bracigove
Kategória:Kultúrne pamiatky v Bulharsku
Premier Guitar

**Premier Guitar** je americký hudobný časopis venovaný gitaristom. Jeho náplňou sú originálne rozhovory, recenzie albumov. Vychádza trinásťkrát do roka (každý mesiac a trináste, prázninové číslo).

Prvé číslo časopisu vyšlo v júli 2007. Vo svojej 10 ročnej histórii *Guitar World* priniesol rozhovory s najvplyvnejšími rockovými gitaristami: Pete Townshend (The Who), Ron Wood (Rolling Stones), Joe Perry (Aerosmith), Guthrie Govan, Brent Hinds a Bill Kelliher (Mastodon), Dave Mustaine a Chris Broderick (Megadeth) a Yuri Landman.

## Externé odkazy
*''Premier Guitar''

Kategória:Časopisy v USA
IC 2177

**IC 2177** je reflexná hmlovina v súhvezdí Jednorožec, ktorú objavil waleský astronóm Isaac Roberts v roku 1898. Nachádza sa vo vzdialenosti 3650 svetelných rokov od Zeme. Je to oblasť H II približne tvaru kruhu, v ktorej strede sa nachádza Be hviezda HD 53367. Objaviteľ ju opísal ako „dosť jasnú, extrémne veľkú, nepravidelne okrúhlu a veľmi difúznu“ hmlovinu.

Pre túto hmlovinu je amatérskymi astronómami používaný názov **hmlovina Čajka**, avšak pod týmto názvom by sa mala nazývať väčšia oblasť zahŕňajúca okrem IC 2177 aj susedné hviezdokopy NGC 2335 a NGC 2343, prachové oblaky a reflexné hmloviny.

## Galéria

VdB93 Nebula from the Mount Lemmon SkyCenter Schulman Telescope courtesy Adam Block.jpg|
Seagull Nebula (IC 2177).jpg|
The glowing cloud Sharpless 2-296, part of the Seagull Nebula01.jpg|


## Iné projekty

## Referencie

## Zdroj

Kategória:Reflexné hmloviny
Kategória:Súhvezdie Jednorožec
2177
01
3518693
Kategória:Astronomické objekty objavené v roku 1898
002
292
1027
Dôverný protokol o hospodárskej a finančnej spolupráci

**Dôverný protokol o hospodárskej a finančnej spolupráci medzi Nemeckou ríšou a Slovenským štátom** bol tajný dodatok ku Zmluve o ochrannom vzťahu medzi Nemeckou ríšou a Slovenským štátom, ktorý deklaroval ekonomickú viazanosť Slovenského štátu na Nemeckú ríšu. Protokol bol podpísaný v Berlíne dňa 23. marca 1939. Za Nemeckú ríšu ho podpísal v. Ribbentropp, za Slovenský štát Dr. Vojtech Tuka a Dr. F. Ďurčanský. Z podpisu existuje fotografia, ktorá bola použitá na obálke knihy „Tretia ríša“ a vznik Slovenského štátu Dokumenty I.

Spolupráca sa mala týkať:
# nárastu a riadenia slovenskej poľnohospodárskej výroby s ohľadom na export do Nemecka
# rozvoja slovenského drevárskeho a lesného hospodárstva s ohľadom na export do Nemecka
# výskumu, odkrývania a zhodnocovania slovenského nerastného bohatstva, ktoré ak by sa nepoužilo na Slovensku, tak sa malo v prvom rade dať k dispozícii Nemecku. Výskum nerastného bohatstva sa mal preniesť na „Ríšsky úrad pre výskum nerastného bohatstva“ („Reichstelle für Bodenforschung”)
# vývoja a riadenia priemyselnej výroby s ohľadom na životné záujmy Nemcov a Slovákov
# vybudovanie dopravy a prepravy na Slovensku

Slovensko sa zaviazalo zriadiť vlastnú menu v spolupráci s Nemeckou Ríšskou bankou, ktorá do Slovenskej národnej banky mala poslať poradcu (berátera). Slovenská vláda rovnako mala prizvať poradcov pri zostavovaní a realizácii svojho štátneho rozpočtu a bez ich súhlasu nezobrať žiadny úver.

Obe vlády sa zaviazali začať rokovania o dohodách o riadení obehu tovaru a platieb. Tieto dohody sa mali uzatvárať na tom základe, že Nemecko odoberie suroviny a za ne dodá hotové výrobky. Slovensko malo viesť hospodárske rokovania s ostatnými štátmi až po uzavretí dohôd s Nemeckom a Nemecko malo o týchto rokovaniach priebežne informovať.

## Referencie

## Iné projekty

Kategória:Dejiny Slovenska
Kategória:Politika v Slovenskej republike 1939 – 1945
Endoskopická rhizotómia

**Endoskopická rhizotómia** (tiež **endoskopická denervácia facetových kĺbov**) je výkon, pri ktorom je za pomoci endoskopu ošetrený facetový (stavce spájajúci) kĺb ako zdroj chronickej bolesti dolnej časti chrbtice. Príčinou tejto bolesti je podráždenie mediálneho ramienka zadnej vetvy nervového koreňa, ktorým je facetový kĺb inervovaný. Typickým prejavom je škvrnitá projekcia bolesti v oblasti chrbta a končatín.

Facetové kĺby sú pravé kĺby na zadnej strane chrbtice, inervované malými ramienkami miechových nervov – mediálnymi ramienkami. Každý kĺb je inervovaný nad a pod úrovňou kĺbu. Funkciou týchto nervov je odovzdávanie informácií z kĺbov do mozgu.  

## Testovanie
Na potvrdenie, resp. vylúčenie diagnózy facetového syndrómu je potrebná podľa odporúčaných postupov SIS (Spine Intervention Society) séria dvoch pozitívnych testovacích blokád mediálneho ramienka lokálnym anestetikom.

## Konvenčná technika
Pri pozitívnom testovaní facetového kĺbu ako zdroja bolesti je pacient indikovaný na výkon rádiofrekvenčnej denervácie príslušnej nervovej vetvy. Bežný rádiofrekvenčný postup (používaný od roku 1970) sa vykonáva za pomoci ihiel a pod RTG navigáciou. Špeciálnou elektródou, ktorá je umiestnená v tesnej blízkosti nervu, je nerv tepelne skoagulovaný. Nevýhodou rádiofrekvenčného postupu je, že nemá priamu vizuálnu kontrolu.

## Endoskopická technika
Inovatívne riešenie predstavuje endoskopická technika, pri ktorej je pod RTG kontrolou mobilného C-ramena umiestnený do oblasti mediálneho ramienka endoskop. Endoskopická technika umožňuje priamu vizualizáciu nervovej štruktúry a prerušenie nervov. Výkon sa opakuje na každom bolestivom kĺbe, najčastejšie v oblasti L4/5 alebo L3/4 na jednej strane. 

## Výhody endoskopickej procedúry
Endoskopická technika predstavuje vyššiu efektivitu liečby a veľa výhod pre pacienta. Výkon sa robí v režime jednodennej chirurgie, väčšinou je potrebný iba jeden kožný rez, rekonvalescencia a návrat do aktívneho života je rýchlejší. Určitú nevýhodu predstavuje finančná náročnosť techniky. Výkon vyžaduje skúseného operátora s rutinnou znalosťou endoskopických výkonov na chrbtici.

## Spôsob vykonania endoskopického výkonu
Pacient leží pri výkone na bruchu v lokálnej sedácii, prípadne celkovej anestézii. Bolestivé kĺby sa vyznačia na koži. Na výkon je spravidla potrebný iba jeden rez s veľkosťou cca 1 cm. Do tela je následne cez pracovný kanál zavedený vodiaci drôt, súprava dilatátorov a endoskop na identifikáciu mediálnych ramienok. Pod endoskopickou kontrolou je odpreparované tkanivo grasperom a mediálne ramienko je skoagulované pomocou rádiofrekvenčnej sondy. Po vybratí nástrojov je vstupný port uzatvorený jedným až dvoma kožnými stehmi. 

## Referencie


## Externé odkazy

* Video endoskopická rizotomia: https://www.youtube.com/watch?v=uDPrSvZKL98

Kategória:Neurochirurgia
Kategória:Chrbtica
Vysielač Laskomer

**Vysielač Laskomer** () je televízny (DVB-T) a rozhlasový vysielač v rovnomennej lokalite v Banskej Bystrici, na západnom okraji Starohorských vrchov, v mestskej časti Kostiviarska.

Výška stožiara je 220 metrov. Priehradový trojboký stožiar v minulosti slúžil ako anténa, v súčasnoti je nosný stožiar pre antény FM, DAB a DVB-T2.

## Šírený program
Vysielač slúži na šírenie signálu rozhlasu pre región Zvolenskej kotliny a západného Horehronia. Z lokality vysielajú Rádio Expres, Rádio Devín a Rádio_FM, v testovacom režime vysiela v pásme DAB+ 12 rozhlasových staníc na frekvencii 12A.

### TV vysielanie

### Rozhlasové vysielanie

## Dejiny
Vysielač Laskomer, umiestnený na rovnomennom vrchu, bol postavený v roku 1936 ako vysielač Tomáša Garrigua Masaryka pre účely vysielania rozhlasu z Bratislavy na Strednom Slovensku. Nachádzal sa tu anténový dom s anténou a zariadenie potrebné na vysielanie. Samotný vysielač dodala francúzska firma Société Française Radioélectrique. Pokusné vysielanie začalo 11. novembra 1935, slávnostné uvedenie do prevádzky sa konalo 24. mája 1936. Slávností otvorenia vysielača sa účastnil rad známych osobností, ako predseda vlády Milan Hodža, Andrej Hlinka, Jozef Országh, Ivan Dérer a ďalší.
 
Počas SNP z vysielača vysielal Slobodný slovenský vysielač. Budova má dodnes diery po guľkách guľometov po nemeckom nálete. 

Vysielač Laskomer začal ako prvý na Slovensku v októbri 2016 vysielať v DVB-T2. Koncom októbra 2017 spustil RTVS vysielanie digitálneho rozhlasu DAB+. Vysielač Laskomer je jedným zo štyroch vysielačov Towercomu, na ktorých začalo experimentálne vysielanie.

## Pozri aj
* Zoznam vysielačov na Slovensku

## Referencie

## Zdroj
* Banská Bystrica - Laskomer www.radia.sk

Laskomer
Kategória:Stavby v Banskej Bystrici
IC 1

**IC 1** je dvojhviezda v súhvezdí Pegas. Objavili ju francúzsky astronóm Guillaume Bigourdan a dánsko-írsky astronóm John Dreyer 18. novembra 1886. Ich zdanlivá hviezdna veľkosť je 13, jedna hviezda je obklopená hmlovinou.

## Zdroje
*Simbad - 2MASS J00082685+2743033
*Simbad - 2MASS J00082766+2743097
*

Kategória:Dvojhviezdy
Kategória:Súhvezdie Pegas
0001
Kategória:2MASX objekty
Kategória:Astronomické objekty objavené v roku 1886
Polemón

**Polemón** () môže byť:
 
* grécky filozof z prelomu 4. a 3. stor. pred Kr., pozri Polemón z Atén
* grécky spisovateľ v 2. stor. pred Kr., pozri Polemón z Ilionu
* kráľ Pontosu (37 pred Kr. – 8), pozri Polemón I.
* kráľ Pontosu (38 – 63), pozri Polemón II.
* olympijský víťaz v 1. stor., pozri Polemón z Petry
* grécky filozof a rétor z prelomu 1. a 2. stor., pozri Polemón z Laodikeie
* starogrécky maliar, pozri Polemón (maliar)
Deň počatého dieťaťa

**Deň počatého dieťaťa** je medzinárodný deň spomienky na nenarodené ľudské bytosti. Koná sa 25. marca. Jeho ustanovenie vyhádzalo z podnetu pápeža Jána Pavla II. v zhode so slávením sviatku Zvestovania Pána. 

## História
Salvádor sa v 1993 stal prvým štátom, ktorý si oficiálne začal pripomínať „Deň práva narodiť sa“. Následne ďalšie krajiny nasledovali s oficiálnym pripomínaním si nenarodených, vrátane Argentíny s „Dňom nenarodených“ v 1998, Čile s „Dňom počatého a nenarodeného dieťaťa“ v 1999, a rovnako v 1999 Guatemala s „Národným dňom nenarodených“. Kostarika, Nikaragua, Peru, Filipíny, Dominikánska republika a Paraguaj sú tiež štáty čo si pripomínajú deň nenarodeného dieťaťa.

## Slovensko
Na Slovensku Fórum života vyhlásilo 25. marec za „Deň počatého dieťaťa“. Fórum života združuje viacero Pro-life hnutí, ktoré „Deň počatého dieťaťa“ dostávajú do povedomia rôznymi akciami v daný deň a aj v celom týždni, na ktorý pripadá daný deň. Kampaň používa ako symbol nosenie bielej stužky a snaží sa spropagovať ochranu života cez rôzne propagačné akcie ako informačné stánky v meste, reklamná letáková a bilbordová kampaň, Pochody za život a podobne.

## Referencie

Kategória:Pro-life hnutia
Kategória:Medzinárodné sviatky
Kategória:25. marec
Majstrovstvá Ázie v halovom pozemnom hokeji 2017

**Majstrovstvá Ázie v halovom pozemnom hokeji 2017** bol v poradí 7. turnaj majstrovstiev Ázie v halovom pozemnom hokeji, ktoré organizuje Ázijská federácia pozemného hokeja (ASHF). Konal sa v dňoch od 24.28. apríla 2017 v Dauhe, v Katare, za účasti rekordných 8 mužských a 6 ženských tímov. Nováčikmi podujatia boli mužské družstvo Ománu a ženské družstvá Číny a KĽDR. Podujatie sa po roku 2009 znova uskutočnilo spoločne pre mužov aj ženy. Zápasy sa odohrali na štadióne Aspire Dome s kapacitou 1 000 divákov. Titul v mužskej kategórii obhájil , ktorý zvíťazil na všetkých doterajších turnajoch.
 Bronzový  získal svoju prvú medailu. U žien po finálovej výhre nad  obhájil titul .

Turnaj zároveň slúžil ako kvalifikácia ázijských družstiev na Majstrovstvá sveta 2018, ktoré organizuje Nemecko. Z obidvoch kategórií na ne postúpio iba víťazné družstvo.

## Účastníci
;Muži

Pozn.: Číslo v zátvorke udáva umiestnenie vo svetovom rebríčku FIH k februáru 2016.

;Ženy

Pozn.: Číslo v zátvorke udáva umiestnenie vo svetovom rebríčku FIH k februáru 2016.

## Výsledky
### Muži
#### Základné skupiny
##### Skupina A

##### Skupina B

#### Play-off
##### Stretnutia o 5.8. miesto

##### Stretnutie o 7. miesto

##### Stretnutie o 5. miesto

##### Semifinále

##### Stretnutie o 3. miesto

##### Finále

----

### Ženy
#### Základná skupina

#### Play-off
##### Stretnutie o 5. miesto

##### Stretnutie o 3. miesto

##### Finále

## Konečné poradie

;Muži

;Ženy

## Referencie

## Externé odkazy
* Oficiálna stránka Ázijskej federácie pozemného hokeja 

## Zdroje
* Mužský a ženský turnaj Majstrovstiev Ázie 2017 na stránke Ázijskej federácie pozemného hokeja 
* Mužský a ženský turnaj Majstrovstiev Ázie 2017 na štatistickej stránke Medzinárodnej federácie pozemného hokeja 

Kategória:Pozemný hokej v 2017
Kategória:Majstrovstvá Ázie v halovom pozemnom hokeji
Pozemný hokej
Alexander Babiš

**Alexander Babiš** (* 24. december 1961, Bratislava) je slovenský podnikateľ. Je mladším bratom bývalého predsedu českej vlády Andreja Babiša.

## Život
Pred rokom 1989 pracoval v podniku zahraničného obchodu Omnia, ktorý importoval a exportoval spotrebné technológie.

Bol vedený Štátnou bezpečnosťou ako spolupracovník. ŠtB Alexandra Babiša podľa slovenského časopisu *Týždeň* zaregistrovala jedenásť dní pred 17. novembrom 1989 ako agenta s kódovým menom *Miki*.

Po páde komunistického režimu pôsobil 15 rokov v bankovom sektore, päť rokov pracoval ako finančný riaditeľ v spoločnosti svojho brata, slovenskom Agroferte.

Alexander Babiš bol na Slovensku obvinený z podvodu. So spoločníkom z firmy CTHS boli podozriví z toho, že energetickej spoločnosti ČEZ Slovensko spôsobili škodu 195 250 eur. ČEZ Slovakia je dcérska spoločnosť českej skupiny ČEZ. Tá patrí do pôsobnosti ministerstva financií, ktoré riadil Andrej Babiš.

## Rodina
Alexander Babiš je tretíkrát ženatý, má štyri deti a žije v Bratislave.

## Referencie

## Zdroj

Kategória:Slovenskí podnikatelia
Kategória:Osobnosti z Bratislavy
Stasias z Argosu

**Stasias** () bol grécky sochár v 3. storočí pred Kr.
 
Stasias bol grécky sochár z Argosu, činný pravdepobne v prvej polovici 3. storočia pred Kr. Od starovekých autorov sa o ňom nezachovala správa. Počas vykopávok sa však v archeologickej lokalite Kameiros na ostrove Rodos našiel jeho menom signovaný podstavec zo sochy, ktorá bola zrejme venovaná ako votívny dar božstvu do chrámu postaveného v dórskom slohu s pôdorisom *peripteros*. Znalci nápis na základe mena jedného z darcov sochy, kňaza Agathokla, syna Filokrata z Atén, datujú do roku 276 pred Kr. 

## Referencie a bibliografia

 
Kategória:Sochári starovekého Grécka
Recopa Sudamericana

**CONMEBOL Recopa Sudamericana**, známa pod názvom **Recopa Sudamericana** (, , ), je výročná futbalová súťaž, ktorú od roku 1989 organizuje Juhoamerická futbalová konfederácia, známa pod skratkou CONMEBOL. Jedná sa zápas superpohára medzi víťazmi predchádzajúceho ročníka Copa Libertadores a Copa Sudamericana.

Súťaž bola založená v roku 1989, pričom pôvodne sa v nej stretávali víťazi Copa Libertadores a Supercopa Libertadores. V roku 1997 sa však odohral posledný ročník Supercopa Libertadores. Následne sa odohral ešte ročník 1998 juhoamerického superpohára. Potom nasledovala dlhšia prestávka, kedy sa tento pohár vôbec nehral. Začalo sa uvažovať nad novým formátom súťaže. Či sa budú hrať dva zápasy (teda každý účastník odohrá zápas doma a vonku), alebo sa bude hrať iba jeden zápas na neutrálnej pôde.

Najviac krát vyhral túto súťaž argentínsky klub Boca Juniors, ktorý zaznamenal štyri triumfy. Brazília však má najviac rôznych víťazov tejto súťaže, keď ju vyhralo až sedem rozličných klubov z tejto krajiny. Brazílske kluby tiež zaznamenali spolu najviac víťazstiev v tejto súťaži, konkrétne ju vyhrali až deväťkrát.

## História
Keď v roku 1988 došlo k vytvoreniu druhého kontinentálneho pohára v Južnej Amerike Supercopa Libertadores, stala sa myšlienka vytvoriť aj kontinentálny superpohár konečne reálnou . Futbalová konfederácia CONMEBOL nazvala nový superpohár Recopa Sudamericana. Názov vychádzal zo zrušeného pohára Recopa Sudamericana de Clubes, ktorý sa hral v dvoch ročníkoch 1970 a 1971. Súčasnú súťaž Recopa Sudamericana však nie je tiež možné zamieňať s inou súťažou s názvom Recopa Sudamericana, kde sa stretávali juhoamerickí víťazi Interkontinentálneho pohára a Recopa Sudamericana de Clubes. Prvý ročník súčasného superpohára Recopa Sudamericana sa hral v roku 1989 a hral sa na dva zápasy. Už v nasledujúcom roku sa už hral iba jeden zápas na neutrálnej pôde, konkrétne v Miami, USA. Ročník 1992 sa hral pre zmenu v japonskom meste Kóbe. V roku 1993 sa hrali znova dva zápasy. Okrem tohto prípadu sa až do roku 1997 hral iba jeden zápas na neutrálnej pôde. V poslednom ročníku pred prerušením v roku 1998 sa hrali znova dva zápasy. Od obnovenia súťaže v roku 2003 sa v prvých dvoch ročníkoch hral jeden zápas na neutrálnej pôde, od roku 2005 sa hrajú už iba dva zápasy, jeden u každého z účastníkov.

## Kvalifikácia do súťaže a hrací systém
Do Recopa Sudamericana sa automaticky kvalifikuje víťaz Copa Libertadores a Copa Sudamericana z predchádzajúceho ročníka. Súťaž sa hrá na dva zápasy, teda každý klub odohrá doma jeden zápas. Ak žiadny klub nevyhrá aspoň na počet strelených gólov, hrá sa predĺženie. Nevyužíva sa však pravidlo vstreleného gólu na ihrisku súpera. Ak žiadny tím nedá v súčte oboch zápasov o gól viac ani po predĺžení, nasledujú pokutové kopy, ktoré určia víťaza pohára.

## Víťazi súťaže
### Zoznam víťazov podľa počtu triumfov

## Finálové zápasy

## Referencie

## Iné projekty

## Externé odkazy
* Oficiálna stránka súťaže

## Zdroj
* zoznam víťazov a prehľad ročníkov
* 

Kategória:Futbalové súťaže v Južnej Amerike
Tribút

**Tribút** (z lat. *tributum*) môže byť:
* v histórii:
** v starovekom Ríme: pôvodne nepravidelná dávka uvalená na občanov, nevojakov, v čase vojny za účelom zabezpečenia výstroje a proviantu pre vojsko (*tributio*, *tributum*); neskôr všeobecný výraz pre dane, pozri pozri tribút (staroveký Rím)
** systém protofeudálneho zdanenia, zvyčajne ako poplatok vyberaný od porazených alebo podmanených kmeňov, pozri tribútny vzťah
* knižne: daň, poplatok, záväzok
* prenesene:
** výpalné
** dávka pochvaly, pocty, uznania a pod., pozri vyznamenanie

## Referencie
Chisar kapija

**Chisar kapija** () je brána v mestskom opevnení pôvodne z obdobia antiky a v dnešnej podobe zo stredoveku nachádzajúca sa v architektonickej rezervácii Starý Plovdiv na ulici Canka Lavrenova približne 150 metrov východne od Východnej brány antického mesta Filipopol v centre mesta Plovdiv v Plovdivskej oblasti v južnom Bulharsku. Má štatút kultúrnej pamiatky.

## Charakteristika
Vykopávky dokazujú, že na mieste bola brána, ktorá bola súčasťou pevnostného systému mesta už v 2. storočí, kedy sa mesto opevňovalo proti gótskym nájazdom. Predpokladá sa ale, že prvá mestská brána v rovnakej lokalite stála už v 3. storočí pred Kr.

Vo svojej dnešnej podobe Chisar kapija existuje od veľkej stredovekej úpravy opevnenia, ktorá prebiehala v priebehu 12. až 14. storočia. V tesnej blízkosti brány a mestského opevnenia a s ich využitím prebiehala výstavba ďalších objektov (najmä v 17. a 18. storočí sa v blízkosti stavalo veľa kupeckých domov) až do začiatku 20. storočia a tak sa v lokalite utvoril jedinečný architektonicko-historický súbor pamiatok. V tesnej blízkosti brány sa nachádza napríklad Kujumdžievov dom, Georgiadiho dom a Chrám svätých Konštantína a Heleny, pod ktorého oltárom sa nachádzajú aj zvyšky pevnostnej veže z 5. storočia. Brána patrí k najobľúbenejším a najnavštevovanejším plovdivským pamiatkam.

## Galéria

HisarKapiya001.jpg|Pohľad zo západu
HisarKapiya006.jpg|Pohľad z východu
OldPlovdiv13.jpg|Jedna z budov nad bránou (súčasť areálu chrámu svätých Konštantína a Heleny), kde využili pri stavbe mestské opevnenie
HisarKapiya004.jpg|Pohľad zo severovýchodu
PLI-HisarKapija002.jpg|Kujumdžievov dom nad bránou
Nigth in Plovdiv 04.jpg


## Referencie

## Iné projekty

Kategória:Stavby v Plovdive
Kategória:Kultúrne pamiatky v Bulharsku
Kategória:Philippopolis (Trácia)
Skyr

náhľad|Vanilkový skyr

**Skyr** je tradičný islandský mliečny výrobok podobný jogurtu. Skyr obsahuje v priemere 12 % proteínov, 3 % sacharidov, 0,5 % tuku a veľké množstvo vápniku. Jeho konzistencia sa blíži jogurtu gréckeho typu, avšak s menej výraznou, jemnejšou chuťou. Skyr je súčasťou islandskej kuchyne viac ako 1000 rokov.

## História
Skyr sa na Island dostal z Nórska pred viac než 1100 rokmi. Kulinárska historička Hallgerður Gísladóttir uvádza, že zatiaľ čo zo škandinávskej kuchyne potom prakticky vymizol, na Islande sa skyr stal bežnou súčasťou jedálnička. Zmienky o skyre sú uvedené v rade historických islandských eposov, napr. Sága o Egilovi alebo Sága o Grettim. Nie je úplne jasné, ako sa vtedajší skyr líšil od dnešnej receptúry, pretože takéto podrobné popisy nie sú k dispozícii.

Tradične je skyr vyrábaný zo surového mlieka, súčasný skyr sa vyrába z pasterizovaného odstredeného kravského mlieka. Výsledný produkt má ľahko kyslastú príchuť, súčasní výrobcovia produkujú varianty skyru napr. s príchuťou vanilky, lesných plodov, jahôd atď., podobne ako pri jogurtoch.

## Dostupnosť
Skyr je obľúbený na Islande a v Škandinávii, k dispozícii je tiež v niektorých oblastiach Spojeného kráľovstva, v Írsku, Nemecku, Švajčiarsku, Litve, Lotyšsku. Od roku 2007 sa vyrába v Dánsku, od roku 2015 v Kanade a v USA. Na český a slovenský trh uviedla skyr v apríli 2016 Bohušovická mliekareň.

## Zloženie
Skyr sa vyznačuje vysokým obsahom proteínov a minimálnym obsahom tuku. Percentuálne pomery sú pri variantoch od rôznych výrobcov málo odlišné. Neochutený skyr obsahuje v priemere 12 % proteínov (bielkovín), 3 % sacharidov, a iba 0,1 – 1 % tuku. Skyr je tiež bohatý na vápnik a vitamíny. Na Slovensku je v predaji v základnom balení 140 g (natur, jahoda, brusnica, broskyňa s marhuľou, čučoriedka, malina), neochutená verzia natur je k dispozícii aj v rodinnom balení s hmotnosťou 350 g.

## Využitie
Skyr možno konzumovať bez ďalších ingrediencií ako praktické raňajky či desiata. Na Islande je obľúbeným jedlom skyr spolu s ovsenou kašou v pomere 1:1. Skyr je možné podľa osobných preferencií miešať s lekvárom, s ovocím, s medom alebo s obilninami (cereáliami). V súčasnej kuchyni sa skyr objavuje ako základ mixovaných ovocných drinkov (smoothies), využívaný je aj ako poleva na palacinky a na dochutenie dezertov.

## Pozri aj
* Jogurt
* Tvaroh

## Zdroj

Kategória:Islandská kuchyňa
Kategória:Mliečne výrobky
Kvalifikácia na Majstrovstvá Európy v pozemnom hokeji mužov 1978

**Kvalifikácia na Majstrovstvá Európy v pozemnom hokeji mužov 1978** bola kontinentálna kvalifikácia v pozemnom hokeji mužov, ktorú organizovala Európska federácia pozemného hokeja (EHF). Zúčastnilo sa jej 14 európskych družstiev, ktoré súťažili o 6 postupových miestpostúpili víťazi skupínna finálový turnaj. Kvalifikácia sa uskutočnila v roku 1977. 

## Priamy postup
Priamo postúpili družstvo hostiteľskej krajiny a 5 družstiev z Majstrovstiev Európy 1974:
*  
*  
*  
*  
*  
*  

## Výsledky
### Skupina 1
* 

### Skupina 2
*  Viedeň

### Skupina 3
* 

### Skupina 4
* 

### Skupina 5
* 

### Skupina 6
* 

## Externé odkazy
* Oficiálna stránka Európskej federácie pozemného hokeja 

## Zdroj
* Kvalifikácia 1978 na stránke todor66.com 

Kategória:Pozemný hokej v 1977
Kategória:Majstrovstvá Európy v pozemnom hokeji
Hotel Bulgaria

náhľad|Výšková budova hotela
**Hotel Bulgaria** () je 4-hviezdičkový hotel a s výškou 71 metrov 4. najvyššia budova v Burgase v Bulharsko.

Nachádza sa v historickom centre mesta a je z neho dobrý výhľad na Burgaský záliv.

Dôležité údaje:
*adresa: Aleksandrovská ulica 21, 8000 Burgas
*počet izieb: 158
*počet suít: 11
*počet poschodí: 17
*výška: 71 m

Hotel je populárny vďaka svojej centrálnej polohe, ale niektorí hostia sa sťažujú na staré vybavenie a úroveň služieb.

## Referencie

## Iné projekty

## Pozri aj
*Burgas (mesto)
*Burgas (oblasť)

## Externé odkazy
*Oficiálna stránka
*[Poloha na [Google Maps].]

Kategória:Hotely v Bulharsku
Polemón (maliar)

**Polemón**  () bol starogrécky maliar. 
 
Maliar Polemónon pochádzal z Alexandrie. Obdobie jeho tvorby je neznáme. Z antických autorov nám správu o ňom zanechal jedine Plínius, ktorý uvádza, že vo svojej dobe patril medzi slávnych umelcov.

## Referencie a bibliografia

 
Kategória:Maliari starovekého Grécka
Timareté z Atén

[náhľad|[Miniatúra (maliarstvo)|Miniatúra, Timareta maľuje bohyňu Artemis, originál z Britskej knižnice (British Library collection ID 43537)]]
**Timareté**  (iné názvy: **Timarete**, **Thamyris**, **Tamaris**; ) bola grécka maliarka v 5. storočí pred Kr.  
 
Timareta, dcéra Mikóna z Atén, bola maliarka činná približne v polovici 5. storočia pred Kr. Učila sa a bola zamestnaná v dielni svojho otca v Aténach.

Rímsky spisovateľ Plínius, ktorý sa vo svojich spisoch zmienil o niekoľkých gréckych maliarkach, zaznamenal, že najznámejšou maľbou Timarety bol obraz (na tabuli) bohyne Artemidy vystavený v Efeze. Tento obraz bol zrejme namaľovaný na veľkú vybielenú drevenú tabuľu, ktorú zvyčajne zavesili na stenu vo verejnej budove.

## Referencie a bibliografia

 

Kategória:Maliari starovekého Grécka
Kategória:Ženy starovekého Grécka
Traktát

**Traktát** (z lat. *tractatus* – pojednanie, spracovanie, výklad; zaoberanie sa) môže byť:
* najmä v stredoveku: obšírnejšia učená rozprava, pôvodne náboženská, neskôr aj filozofická či iná, pozri traktát (diplomatika)
* zastarano: medzinárodná (písomná) zmluva alebo dohovor, pozri medzinárodná zmluva
* pejoratívne: nezaujímavá, zdĺhavá, príp. moralizátorská úvaha

## Referencie

## Pozri aj
* spis
* úvaha
Mikón

**Mikón** () môže byť:
 
* grécky maliar a sochár v 5. stor. pred Kr., pozri Mikón z Atén
* grécky sochár v 3. stor. pred Kr., pozri Mikón zo Syrakúz
Trakt

**Trakt** môže byť:
* v architektúre, stavebníctve a pod.:
**časť, krídlo rozľahlejšej budovy (napr. zadný trakt zámku), pozri krídlo (architektúra)
**odbornejšie: vnútorný priestor budovy medzi dvomi pozdĺžnymi zvislými nosnými konštrukciami (nosnými múrmi, radmi pilierov, stenami, rámami a pod.) prekrytý stropom, pozri trakt (architektúra)
**súvislý rad budov
* v anatómii: 
**súbor orgánov tvoriacich súvislý funkčný celok, ústrojenstvo, pozri orgánová sústava
**tráviaci trakt
* v ruskom prostredí: väčšia hradská, cesta (napr. stepný trakt)
* staršie: časť chotára

## Referencie

## Pozri aj
* tractus
Kotlina Piatich spišských plies

**Kotlina Piatich spišských plies** (, , ), tvorí horný stupeň Malej Studenej doliny, nad Jazernou stenou vo Vysokých Tatrách. Má oválny pôdorys. Od začiatku vo výške  stúpa po úpätie Ľadového štítu, Snehového štítu a Baraních rohov do výšky asi  Je  dlhá a asi  široká.

## Názov
Pre presnejšiu orientáciu je označovaná samostatným menom podľa Piatich spišských plies.

## Polohopis
Kotlinu vytvoril ľadovec. Dno kotliny tvoria typické oblé ľadovcové kamene. Po ústupe ľadovca v doline ostali ľadovcové plesá. Nachádza sa tu najvyššie položené stále pleso vo Vysokých Tatrách Modré pleso (), najvyššie položené nestále Baranie pliesko () a Päť spišských plies. Nad Jazernou stenou stojí Téryho chata. Kotlina má odvetvie  Dolinku pod Sedielkom.

## História
Prvými známymi ľuďmi, ktorí 15. augusta 1793 vystúpili do kotliny bol anglický cestovateľ Robert Townson s horským vodcom. Horskí vodcovia Teodor Wundt a Jakub Horvay v zime prvýkrát prvý raz vystúpili 28. decembra 1891.

## Turistika
Kotlina patrí medzi najnavštevovanejšie doliny vo Vysokých Tatrách. Lákadlom je okrem pešej turistiky aj horolezectvo (Žltá stena a Žltá veža), ale aj skialpinizmus (Dolinka pod Sedielkom). Ubytovacie a sociálne služby poskytuje Téryho chata. Z prírodných krás najviac priťahuje Päť spišských plies.

### Prístup
Východiskom do kotliny je Zamkovského chata, ku ktorej sa možno dostať z Hriebienka po červenom chodníku . Od Zamkovského chaty vedie chodník  miernym stúpaním až po *Veľký hang* pod Prostredným hrotom, kde sa stúpanie zvyšuje a pokračuje až k Téryho chate.

Od Téryho chaty pokračujú dva turistické chodníky:
*  zelený: je pokračovaním chodníka od Zamkovského chaty. Pokračuje popri Prostrednom spišskom plese, cez Pfinnovu kopu do Dolinky pod Sedielkom, odkiaľ prudko stúpa k Modrému plesu a následne cez sedlo Sedielko prechádza do Zadnej Javorovej doliny a končí v obci Tatranská Javorina. Chodník je obojsmerný.
*  žltý: kopíruje zelený chodník po Dolinku pod Sedielkom, odkiaľ prudko stúpa k Priečnemu sedlu. V tomto úseku je nevyhnutné použiť pomocné reťaze. Od Priečneho sedla postupne klesá k Streleckým a Sivým plesám až k Zbojníckej chate. *Chodník je jednosmerný!* (do Veľkej Studenej doliny). 

## Referencie


## Externé odkazy
* Poloha na turistickej mape

Kategória:Studené doliny
Kategória:Doliny Vysokých Tatier
Čierna dolina

**Čierna dolina** môže byť:

* vo Vysokých Tatrách, pozri Čierna dolina (Vysoké Tatry) 
* v Nízkych Tatrách, pozri Čierna  dolina (Nízke Tatry)
* v Belianskych Tatrách, pozri Čierna dolina (Belianske Tatry)
Zelená dolina

**Zelená dolina** môže byť:

* vo Vysokých Tatrách, pozri Zelená dolina (Vysoké Tatry)
* vo Veľkej Fatre, pozri Zelená dolina (Veľká Fatra)
* v Slovenskom raji, pozri Zelená dolina (Slovenský raj)
Kvalifikácia na Majstrovstvá Európy v pozemnom hokeji mužov 1987

**Kvalifikácia na Majstrovstvá Európy v pozemnom hokeji mužov 1987** bola kontinentálna kvalifikácia v pozemnom hokeji mužov, ktorú organizovala Európska federácia pozemného hokeja (EHF). Zúčastnilo sa jej 12 európskych družstiev, ktoré súťažili o 6 postupových miest na finálový turnaj. Kvalifikácia sa uskutočnila od 30. mája do 28. septembra 1986. 

## Priamy postup
Priamo postúpili družstvo hostiteľskej krajiny a 5 družstiev z Majstrovstiev Európy 1983:
* 
*  
* 
*  
*  
*  

## Výsledky
### Skupina 1
*  Poznaň

} || ||
|- 
|4. ||align=left|
|3|| || || ||  || ||
|}

### Skupina 2
*  Edinburgh

### Skupina 3
*  Brusel

} || ||**6**
|- bgcolor=#CCFFCC
|2. ||align=left|
|3||2||0||1||  || ||**4**
|- 
|3. ||align=left|
|3||1||0||2||  || ||**2**
|- 
|4. ||align=left|
|3||0||0||3||  || −21||**0**
|}

## Externé odkazy
* Oficiálna stránka Európskej federácie pozemného hokeja 

## Zdroj
* Kvalifikácia 1987 na stránke todor66.com 

Kategória:Pozemný hokej v 1986
Kategória:Majstrovstvá Európy v pozemnom hokeji
ESO 510-G13

**ESO 510-G13** je interagujúca galaxia v súhvezdí Hydra. Jej zdanlivá hviezdna veľkosť je 13,4.

Je to špirálová galaxia natočená k nám bokom. Jej prachový pás je viditeľne pokrútený. Najvhodnejšie vysvetlenie pre túto zvláštnosť je to, že ESO 510-G13 sa v nedávnej minulosti priblížila k inej galaxii alebo sa s ňou zrazila. Niektorí astronómovia prišli s myšlienkou, že zrážka ešte stále prebieha, a prachový pás je pozostatkom galaxie, ktorú ESO 510-G13 pohltila. Podobný jav možno pozorovať v aktívnej galaxii Centaurus A. Rovnako je možné, že disk je stočený gravitáciou blízkej galaxie. Zodpovedná za to by mohla byť malá susedná galaxia alebo vzdialenejší, ale väčší člen tej istej skupiny. Astronómovia zistili, že tento typ deformácie je u špirálových galaxií bežný, hoci často sa deformácia prejavuje skôr v rozložený plynu ako v rozložení hviezd. Preto je deformácia zvyčajne najvýraznejšia na rádiových vlnových dĺžkach. Náš blízky sused Galaxia Andromeda má takúto deformáciu a zdá sa, že ju má aj Mliečna cesta - možno je spôsobená interakciou s jej vlastnou rodinou menších susedných galaxií.

## Referencie

## Zdroj

Kategória:Súhvezdie Hydra
Kategória:Špirálové galaxie
Kategória:Interagujúce galaxie
Kategória:MCG objekty
0049473
Kategória:ESO objekty
Kandidát (rozlišovacia stránka)

**Kandidát** môže byť:
* uchádzač o nejakú funkciu, hodnosť, úrad a pod., pozri kandidát
* v niektorých štátoch (napr. ZSSR, ČSSR): najnižšia vedecká hodnosť, pozri pod kandidát vied
* film:
** americká dráma z roku 1972, pozri Kandidát (film, 1972)
** slovensko-český komediálny thriller z roku 2013, pozri Kandidát (film z roku 2013)

## Referencie
Miriam Jarošová

Mgr. **Miriam Jarošová**, PhD. (* 19. august 1969, Partizánske) je slovenská meteorologička a klimatologička, ktorá sa špecializuje na leteckú meteorológiu a agrometeorológiu. Je známa z predpovedí počasia najmä v reláciach Najlepšie počasie v TV JOJ a z Rádia Expres.

## Profesionálna kariéra
Detstvo prežila v obci Ostratice, neďaleko Partizánskeho. Základnú školu navštevovala v Žabokrekoch nad Nitrou a na gymnázium chodila do Topoľčian. Po ukončení 4-ročného štúdia na gymnáziu v roku 1987, nastúpila na vtedy ešte Matematicko-fyzikálnu fakultu Univerzity Komenského v Bratislave (dnešná FMFI UK). Po skončení vysokoškolského štúdia v roku 1992 sa zamestnala v SHMÚ.

Je moderátorkou relácie Najlepšie počasie v TV JOJ, v minulosti ju však ľudia mohli vidieť aj v relácii STV (dnes RTVS) Ranný magazín, kde s predpoveďami počasia pred kamerami začínala. Ešte predtým, ako začala vystupovať na televíznych obrazovkách, však hlásievala počasie aj v Slovenskom rozhlase, čo súviselo s jej prácou na oddelení predpovedí a výstrah SHMÚ. Tieto bohaté skúsenosti aj s rozhlasovými predpoveďami využíva aj dnes, keďže pravidelne robí predpovede počasia v živom vysielaní Rádia Expres, každý piatok ráno v relácii Hemendex, kde jej udelili neformálny titul „Meteoguru Hemendexu“.

V mediách tiež často vystupuje na podporu ľudí s diabetom, keďže sama je postihnutá týmto ochorením. Tvrdí však, že aj napriek nemu môže viesť zdravý a plnohodnotný život v kruhu svojej rodiny.

Od roku 2017 pôsobí aj ako vysokoškolský pedagóg na katedre leteckej dopravy Žilinskej univerzity v Žiline.

## Osobný život
Ako sama tvrdí, súkromie si veľmi chráni, a preto sa o ňom do medií vyjadruje zriedkavo. Je vydatá a je matkou dvoch synov, dvojičiek. Obaja jej synovia sú už dospelí.

V súčasnosti býva v obci Gáň, v okrese Galanta. 

## Zaujímavosti
Predpoveď počasia v relácii Najlepšie počasie robí ona (ako aj jej kolegovia) bez „čítačky“ priamo „z hlavy“ ako prezradila v jednom z rozhovorov.

## Referencie

## Externé odkazy
* Článok o M. Jarošovej 
* Profil na zenyinak.sk
* Profil na Katedre leteckej dopravy 
* Profil na LinkedIn
* Uspešní absolventi FZKI SPU v Nitre

Kategória:Osobnosti z Partizánskeho
Kategória:Slovenskí meteorológovia
Kvalifikácia na Majstrovstvá Európy v pozemnom hokeji mužov 1991

**Kvalifikácia na Majstrovstvá Európy v pozemnom hokeji mužov 1991** bola kontinentálna kvalifikácia v pozemnom hokeji mužov, ktorú organizovala Európska federácia pozemného hokeja (EHF). Zúčastnilo sa jej 14 európskych družstiev, ktoré súťažili o 5 postupových miest na finálový turnaj. Kvalifikácia sa uskutočnila od 20. apríla do 9. septembra 1990. 

## Priamy postup
Priamo postúpili družstvo hostiteľskej krajiny a 6 družstiev z Majstrovstiev Európy 1987:
*  
* 
*  
* 
*  
*  
*  

## Výsledky
### Skupina 1
*  Olten

### Skupina 2
*  Brusel

* družstvá, ktoré sa tejto skupiny kvalifikácie nezúčastnili: , 

### Skupina 3
*  Viedeň
* postupujúce družstvá: 
* ostatné družstvá: , 

### Skupina 4
*  Bologna
* postupujúce družstvá: 
* ostatné družstvá: , 

### Skupina 5
*  Getxo

## Referencie

## Externé odkazy
* Oficiálna stránka Európskej federácie pozemného hokeja 

## Zdroj
* Kvalifikácia 1991 na stránke todor66.com 

Kategória:Pozemný hokej v 1990
Kategória:Majstrovstvá Európy v pozemnom hokeji